Datum: 8. 11. 2021

Spoštovani,

objavljamo odgovor na vprašanje gospodarskega subjekta za javno naročilo št. **JHL-25/21** **Nakup pisarniškega materiala,** ki je bilo posredovano naročniku preko Portala javnih naročil.

VPRAŠANJE:

Pozdravljeni, Črnilo pod zaporedno številko 23 - C8767EE in črnilo pod zaporedno številko 112 - C8721EE je proizvajalec prenehal proizvajati in tudi distributerji ga ne tržijo več. Prosim, da ti dve črnili umaknete iz predračuna oz. ponudniki zanju ne oddamo cene. Prosim vas tudi, da ne odgovorite, naj namesto originalnega ponudimo kompatibilen material, saj nekateri ponudniki ne ponujamo kompatibilnega materiala in bi nam s tem onemogočili sodelovanje na razpisu, kar pa bi pomenilo nedovoljeno poslovno prakso in omejevanje konkurence.

ODGOVOR:

Naročnik spreminja razpisno dokumentacijo za Sklop št. 2: Kartuše in tonerji na način, da se iz ponudbenega predračuna črtata zgoraj navedeni postavki (postavka št. 23 in postavka št. 112).

Naročnik na svoji spletni strani objavlja spremenjen ponudbeni predračun za Sklop št. 2: Kartuše in tonerji, v skladu z zgoraj navedeno spremembo. Naročnik star ponudbeni predračun s spletne strani umika.

Ponudniki morajo oddati ponudbo za sklop št. 2: Kartuše in tonerji na spremenjenem ponudbenem predračunu z dne 8. 11. 2021.

Ponudniki morajo pri pripravi ponudbe upoštevati odgovore na vprašanja in spremembe razpisne dokumentacije, ki so bili objavljeni na Portalu javnih naročil in na spletni strani naročnika.

Lepo pozdravljeni!

JAVNI HOLDING Ljubljana, d.o.o.

Sektor za javna naročila